《谢惠三贤文集三首 其三》
宋代·张明中

三子久埋没，遗文富百篇。冰涵心底鉴，雪释性中天。

济楚鲤庭下，澜翻萤案边。著靴鬼为祟，容易复青毡。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。